Store deler av bebyggelsen på Gullaug er oppført i forbindelse med Norsk Sprængstofindustris (Dyno) tidligere anlegg på Gullaug. I 2001 begynte byggingen av Engersand Havn, noe som har medført betydelig befolkningsvekst, boligprisøkning og reduksjon av vegetasjon. Den forrige, store boligbebyggelsen ble anlagt fra midten av 1960-tallet med Sørumlia, fra midten av 1970-tallet med Linneslia og på 1990-tallet med omlegging av Kvernbakken og kobling mot Gullaugkleiva med fortetting i eldre områder og bygging i nye områder. Sørumlia er skilt ut fra Sørumgårdene og Linneslia fra Søndre Linnes gård (gnr. 112, bnr. 1).